**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο τέταρτο - Περίοδος κρίσης του Βυζαντίου (1025 - 1453)**

**Ι. Η εξασθένιση του Βυζαντίου και το Σχίσμα με τη Δύση**

**2. Οι Κομνηνοί και η μερική αναδιοργάνωση της αυτοκρατορίας**

***α. Κατάσταση της αυτοκρατορίας***

🡺 Ποιος ήταν ο Αλέξιος Α΄ ;

Ο ιδρυτής της δυναστείας των Κομνηνών.

🡺 Τι γίνεται όταν ο Αλέξιος ανήλθε στο θρόνο (1081 – 1118) ;

Το Βυζάντιο δεχόταν επίθεση και κινδύνευε σε όλα τα μέτωπα.

🡺Ποιοι ο εχθροί του Βυζαντίου αυτή την εποχή και ποια η δράση τους;

Οι Νορμανδοί που απειλούν τις ακτές της Ηπείρου, οι Κουμάνοι – Πατζινάκες που λεηλατούν τα Βαλκάνια και οι Σελτζούκοι που κατακτούν μέρος της Μικράς Ασίας.

***β. Εσωτερική πολιτική***

🡺 Ποια η εσωτερική πολιτική των Κομνηνών;

Οι Κομνηνοί εφαρμόζουν το θεσμό της Πρόνοιας.

🡺 Τι γνωρίζετε για το θεσμό της Πρόνοιας;

Ο θεσμός της πρόνοιας στηριζόταν στους ευγενείς. Δηλαδή παραχωρούσαν ισόβια, αγροκτήματα και φορολογικά έσοδα στους ευγενείς, με αντάλλαγμα την παροχή στρατιωτικών υπηρεσιών.

🡺 Πώς ονομάστηκαν οι ευγενείς και σε ποια κατάσταση περιήλθαν οι απλοί αγρότες, εξαιτίας του θεσμού της Πρόνοιας;

Οι ευγενείς ονομάστηκαν προνοιάριοι ή στρατιώτες και έγιναν η άρχουσα τάξη, ενώ οι απλοί αγρότες βυθίστηκαν στην αθλιότητα.

***γ. Εξωτερικές επιτυχίες***

🡺 Ποιες οι εξωτερικές επιτυχίες του Αλεξίου Α΄ ;

Ανέκτησε τη δυτική Μ. Ασία που περιλάμβανε τη Νίκαια, τη Σμύρνη, την Έφεσο και τις Σάρδεις. Επίσης στα Βαλκάνια πέτυχε με τη διπλωματία και τον πόλεμο να απαλλαγεί από τις επιδρομές των Πατζινακών και των Κουμάνων.

🡺 Ποιες οι εξωτερικές επιτυχίες του Ιωάννη Κομνηνού (1118 – 1143);

Κατέκτησε διάφορα ξένα κρατίδια στη Μ. Ασία και έφτασε ως τη συριακή Αντιόχεια. Στα Βαλκάνια επέβαλε την κυριαρχία τους στους Σέρβους και προσπάθησε να θέσει υπό βυζαντινή κηδεμονία το Ουγγρικό Βασίλειο που αποτελούσε μια αναδυόμενη δύναμη.

🡺 Ποιες οι εξωτερικές επιτυχίες του Μανουήλ Α΄ Κομνηνού (1143 – 1180);

Ακλούθησε φιλοδυτική πολιτική και στηρίχτηκε στις υπηρεσίες των Λατίνων. Σύνηψε ειρήνη με τους Ούγγρους, κυριάρχησε στα βορειοδυτικά Βαλκάνια και ταπείνωσε τους Σέρβους. Επίσης συνέχισε τις εκστρατείες κατά των σελτζουκικών κτήσεων στη Μ. Ασία.

***δ. Η στρατιωτική κατάρρευση***

🡺 Πού εξολοθρεύεται σχεδόν ο Βυζαντινός στρατός και πότε;

Εξολοθρεύεται το 1176 στο Μυριοκέφαλο της Φρυγίας από τους Τούρκους.

🡺 Με ποια ήττα συνέκρινε ο Μανουήλ Κομνηνός την ήττα στο Μυριοκέφαλο;

Με την ήττα στο Ματζικέρτ.

🡺 Ποιες οι συνέπειες της νίκης των Τούρκων;

1. Παγιώθηκε η θέση των Τούρκων και επηρεάστηκε καθοριστικά η φυσιογνωμία της Μ. Ασίας.

2. Καταλήψεις πόλεων

3. Σφαγές

4. Φυγή Χριστιανών σε γειτονικές χώρες

5. Πείνα

6. Πανούκλα

🡺 Τι επιφέρουν αυτές οι συνέπειες;

Τον εξισλαμισμό των μικρασιατικών επαρχιών.

🡺Ποια η πολιτική του Μανουήλ έναντι των Λατίνων;

Ανέθεσε σπουδαία καθήκοντα μόνο σε Λατίνους περιφρονώντας τη μαλθακότητα και θηλυπρέπεια των Ελλήνων. Οι Λατίνοι είχαν αφοσίωση και δύναμη πράγμα που έκανε το Μανουήλ να τους παραχωρεί υψηλότερα αξιώματα.

🡺 Ποια ήταν η ταυτότητα των προνοιάριων και ποιες συνέπειες είχε η επέκταση του θεσμού της πρόνοιας στα χρόνια του Μανουήλ Κομνηνού, σύμφωνα με το δεύτερο παράθεμα;

Οι προνοιάριοι όπως τους κατάντησε ο Μανουήλ ήταν χαλαρή στρατιωτική τάξη από ευγενείς, Σε αυτούς παραχωρούσαν ισόβια αγροκτήματα και φορολογικά έσοδα με αντάλλαγμα την παροχή στρατιωτικών υπηρεσιών. Οι προνοιάριοι έγιναν η άρχουσα τάξη. Οι συνέπειες της επέκτασης του θεσμού της Πρόνοιας ήταν ότι:1.οι κάτοικοι των επαρχιών υπέστησαν τα πάνδεινα από την απληστία των προνοιάριων, αφού τους άρπαζαν τα χρήματά τους και τα ρούχα τους. Επίσης 2. όποιος ήθελε μπορούσε να στρατολογηθεί φτάνει να είχε ένα περσικό άλογο ή να κατάθετε λίγα χρυσά νομίσματα. Τέλος, 3. επαρχίες λεηλατήθηκαν από τους εχθρούς ενώ άλλες καταστράφηκαν από τους ίδιους τους προνοιάρους.